UP Corona Update: यूपी में कोरोना से 46 और लोगों की मौत, 251 नए मामले आए
उत्तर प्रदेश में पिछले 24 घंटों के दौरान कोविड-19 से 46 लोगों की मौत हुई है जबकि और 251 लोगों के संक्रमित होने की पुष्टि हुई है।
लखनऊ। उत्तर प्रदेश में पिछले 24 घंटों के दौरान कोविड-19 से 46 लोगों की मौत हुई है जबकि और 251 लोगों के संक्रमित होने की पुष्टि हुई है। स्वास्थ्य विभाग द्वारा रविवार को जारी बुलेटिन के अनुसार, पिछले 24 घंटों में कोविड-19 से 46 लोगों की मौत होने के साथ ही संक्रमण से राज्य में अभी तक मरने वालों की संख्या बढ़कर 22,178 हो गई है। संक्रमण से सबसे ज्यादा 11 मौतें प्रयागराज में हुईबुलेटिन के अनुसार, कोरोना वायरस संक्रमण से सबसे ज्यादा 11 मौतें प्रयागराज में हुई हैं। इसके अलावा लखनऊ में 10, गोरखपुर में चार, शाहजहांपुर और आजमगढ़ में तीन-तीन, आंबेडकर नगर, कुशीनगर तथा वाराणसी में दो-दो जबकि मेरठ, बाराबंकी, सिद्धार्थनगर, झांसी, अयोध्या, सीतापुर, पीलीभीत, जालौन तथा संत कबीर नगर में कोविड-19 से एक-एक व्यक्ति की मौत हुई है। लखनऊ में मिले 25 नए मरीजराज्य में पिछले 24 घंटों में सबसे ज्यादा 25 नए मरीज राजधानी लखनऊ में मिले हैं। इसके अलावा रायबरेली, बरेली तथा वाराणसी में 11-11, शाहजहांपुर, गौतम बुद्ध नगर, मेरठ तथा प्रतापगढ़ में 10-10 नए मरीजों में कोविड-19 की पुष्टि हुई है। रिपोर्ट के मुताबिक, राज्य में इस वक्त कोविड-19 के 4,569 मरीजों का इलाज किया जा रहा है। पिछले 24 घंटों के दौरान राज्य में 2,63,769 नमूनों की जांच की गई। बीते 24 घंटे में 561 लोग कोरोना से हुए ठीकउत्तर प्रदेश अपर मुख्य सचिव स्वास्थ्य अमित मोहन प्रसाद ने रविवार को बताया कि प्रदेश में पिछले 24 घंटे में कोरोना संक्रमण के 251 नए मामले सामने आए हैं। इस दौरान 561 लोग डिस्चार्ज हुए और सक्रिय मामलों की संख्या 4,569 है। रिकवरी दर 98.4 प्रतिशत है। पिछले 24 घंटे में 46 लोगों की मृत्यु दर्ज़ की गई। 24 घंटे में 2,63,769 कोविड टेस्ट किए गए। अब तक कुल मिलाकर 5,52,64,433 कोविड जांच की जा चुकी है। यूपी में कोरोना पॉजिटिविटी दर 0.1 प्रतिशत हैअमित मोहन प्रसाद ने बताया कि प्रदेश में पॉजिटिविटी दर 0.1 प्रतिशत है। कल प्रदेश में कोविड वैक्सीन की 4,41,497 डोज़ लगाई गई। अब तक कुल 2,15,50,317 लोगों को वैक्सीन की पहली डोज़ लगाई गई। इनमें से 40,22,263 लोगों को वैक्सीन की दूसरी डोज़ लगाई गई। कल से प्रदेश में वैक्सीन की गति को बढ़ाया जाएगा।